Official Journal L 070 , 09/03/2004 P. 0041 - 0042



KOMISIJAS LĒMUMS (2004. gada 5. marts), ar ko groza lēmumu 2003/467/EK attiecībā uz paziņojumu par to, ka noteiktas Itālijas provinces ir brīvas no govju tuberkulozes un govju brucelozes (izziņots ar dokumenta numuru C(2004) 666) (Dokuments attiecas uz EEZ) (2004/230/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām[1], un jo īpaši tās A I pielikuma 4. punktu un A II pielikuma 7. punktu, tā kā: (1) Saraksti ar dalībvalstu reģioniem, kas pasludināti kā brīvi no govju tuberkulozes un govju brucelozes, ir izklāstīti Komisijas 2003. gada 23. jūnija Lēmumā 2003/467/EK, ar ko nosaka no tuberkulozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem[2]. (2) Itālija iesniedza Komisijai dokumentāciju, kas apliecina attiecībā uz Groseto provinci Toskānas reģionā atbilstību attiecīgiem nosacījumiem, kuri paredzēti Direktīvā 64/432/EEK, lai šo provinci varētu pasludināt kā oficiāli brīvu no tuberkulozes attiecībā uz liellopu ganāmpulkiem. (3) Itālija arī iesniedza Komisijai dokumentāciju, kas apliecina attiecībā uz Areco, Groseto, Livorno, Lukas un Pizas provincēm Toskānas reģionā atbilstību attiecīgiem nosacījumiem, kuri paredzēti Direktīvā 64/432/EEK, lai šīs provinces varētu pasludināt kā oficiāli brīvas no brucelozes attiecībā uz liellopu ganāmpulkiem. (4) Pēc Itālijas iesniegtās dokumentācijas izvērtēšanas, Groseto province Toskānas reģionā ir jāpasludina kā oficiāli brīva no govju tuberkulozes un Areco, Groseto, Livorno, Lukas un Pizas provinces Toskānas reģionā jāpasludina kā oficiāli brīvas no govju brucelozes. (5) Tādēļ attiecīgi jāgroza Lēmums 2003/467/EK. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 2003/467/EK I un II pielikumu groza saskaņā ar šī lēmuma pielikumu. 2. pants Šis lēmums ir adresēts dalībvalstīm. Briselē, 2004. gada 5. martā Komisijas vārdā - Komisijas loceklis David Byrne PIELIKUMS Lēmuma 2003/467/EK I un II pielikumu groza šādi: 1. Ar šo aizstāj I pielikuma 2. nodaļu: "2. NODAĻA NO TUBERKULOZES OFICIĀLI BRĪVI DALĪBVALSTU REĢIONI Itālijā: - Lombardijas reģions: Bergamo, Leko, Sondrio provinces - Markes reģions: Askoli Pičeno province - Toskānas reģions: Groseto province - Trentīno-Alto Adidže reģions: Bolcano, Trento provinces". 2. Ar šo aizstāj II pielikuma 2. nodaļu: "2. NODAĻA NO BRUCELOZES OFICIĀLI BRĪVI DALĪBVALSTU REĢIONI Itālijā: - Emīlijas-Romanjas reģions: Boloņas, Ferrāras, Forli-Čezenas, Modenas, Parmas, Pjačencas, Ravennas, Redžo Emīlijas, Rimini provinces - Lombardijas reģions: Bergāmo, Komo, Kremonas, Leko, Lodi, Mantujas, Pāvijas, Sondrio, Varēzes provinces - Markes reģions: Askoli Pičeno province - Sardīnijas reģions: Kaljāri, Nuoro, Oristāno, Sasāri provinces - Toskānas reģions: Areco, Groseto, Livorno, Lukas un Pizas provinces - Trentīno-Alto Adidže reģions: Bolcano, Trento provinces Portugālē: - Azoru salu autonomais apgabals: Piko, Grasjosas, Floresas, Korvo salas Apvienotajā Karalistē: - Lielbritānijā: Anglija, Skotija, Velsa". [1] OV 121, 29.7.1964., 1977./64. lpp. Direktīvā jaunākie grozījumi izdarīti ar Komisijas Regulu (EK) Nr. 21/2004 (OV L 5, 9.1.2004., 8. lpp.). [2] OV L 156, 25.6.2003., 74. lpp. Lēmumā grozījumi izdarīti ar Lēmumu 2004/63/EK (OV L 13, 20.1.2004., 32. lpp.).